32006R0962
L 176/1
JURNALUL OFÍCIAL AL UNIUNII EUROPENE
REGULAMENTUL (CE) NR. 962/2006 AL CONSILIULUI
din 27 iunie 2006
de modificare a Regulamentului (CE) nr. 2505/96 privind deschiderea și modul de gestionare a contingentelor tarifare comunitare autonome pentru anumite produse agricole și industriale
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
Consiliul adoptă, la 20 decembrie 1996, Regulamentul (CE) nr. 2505/96 privind deschiderea și modul de gestionare a contingentelor tarifare comunitare autonome pentru anumite produse agricole și industriale (1). Cererea comunitară pentru produsele respective ar trebui îndeplinită în cele mai bune condiții. În acest scop, ar trebui deschise noi contingente tarifare comunitare cu drepturi reduse sau drepturi zero pentru volume corespunzătoare, fără a perturba piețele acestor produse.
(2)
Volumul unui contingent tarifar comunitar autonom nu este suficient pentru a satisface necesitățile industriei comunitare pentru perioada contingentară în curs și, în consecință, ar trebui crescut.
(3)
Prin urmare, Regulamentul (CE) nr. 2505/96 ar trebui modificat în consecință,
ADOPTĂ PREZENTUL REGULAMENT:
Articolul 1
Contingentele tarifare enumerate în anexa la prezentul regulament se adaugă la anexa I la Regulamentul (CE) nr. 2505/96.
Articolul 2
Pe perioada contingentară 1 ianuarie-31 decembrie 2006, în anexa I la Regulamentul (CE) nr. 2505/96, volumul contingentului tarifar pentru numărul de ordine 09.2986 este fixat la 14 315 tone.
Articolul 3
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 iulie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 27 iunie 2006.